Diari Oficial de la Generalitat Valenciana


Sumari del DOGV 4265, del 06-06-2002 (2002/6020)

Informació pública de la suspensió de l'atorgament de llicències urbanístiques en l'àmbit del programa d'actuació integrada Riu Segre, Joan XXIII i Pedro Cabanes.
------------------------------------------------------------------------------------------------------------------------------------------------------------------

### Dades del document

Número de DOGV
:   4265

Data del DOGV
:   06-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/6020


Organisme emissor
:   Ajuntament de València

Tipus de document
:   Anunci

Informació pública de la suspensió de l'atorgament de llicències urbanístiques en l'àmbit del programa d'actuació integrada Riu Segre, Joan XXIII i Pedro Cabanes. [2002/6020]
  
La Comissió de Govern, en sessió celebrada el 26 d'abril de 2002, va adoptar el següent acord:
  
«Vist el recurs de reposició interposat pel senyor Carlos Galiano Frías, en nom i representació de la mercantil Progalzar, SL, contra l'acord de la Comissió de Govern d'1 de febrer de 2002, pel qual se suspén l'atorgament de llicències de parcel·lació de terrenys, edificació, demolició i d'activitat en l'àmbit del programa d'actuació integrada proposat per la mercantil Inmuebles Soler, SL, denominat Riu Segre, Joan XXIII i Pedro Cabanes, de València.
  
Primer
  
Estimar el dit recurs de reposició, per trobar-se la parcel·la situada al carrer del Riu Segre, 2, fora de l'àmbit proposat per la mercantil Inmuebles Soler, SL, àmbit al qual se circumscriu la suspensió de llicències, per la qual cosa el punt tercer de l'acord de la Comissió de Govern d'1 de febrer de 2002, queda redactat de la següent forma:
  
?Aprovar expressament la interrupció dels expedients en tràmit relatius a la sol·licitud de llicències urbanístiques que s'indica a continuació, com qualsevol altra que puga tindre entrada en este ajuntament en el període que transcórrega fins a la publicació del present acord en el Diari Oficial de la Generalitat Valenciana:
  
a) Expedient 1599/01-2. Servici de Llicències Urbanístiques, el titular del qual és Inmobiliaria Paterna, SA, en l'avinguda de Joan XXIII.
  
En l'expedient esmentat ?mentre no s'alce la suspensió?, serà inadmés a tràmit qualsevol document que pretenga aportar-se a este a instància de part, i no s'efectuarà cap actuació tendent a la seua impulsió d'ofici.
  
Igualment serà inadmesa a tràmit, en el període que dure la suspensió, qualsevol altra nova sol·licitud de llicència de parcel·lació de terrenys, edificació, demolició i d'obertura que puga presentar-se dins de l'àmbit afectat per la suspensió, així com qualsevol altra alternativa tècnica de programa que puga presentar-se o sotmetre's a informació pública pel procediment simplificat regulat en l'article 48 de la Llei Reguladora de l'Activitat Urbanística, dins del mateix àmbit.-
  
Segon
  
Publicar el present acord en el Diari Oficial de la Generalitat Valenciana.»
  
Contra l'acte administratiu transcrit, que és definitiu en la via administrativa, i de conformitat amb el que establix la Llei reguladora de Règim Jurídic de les Administracions Públiques i del Procediment Administratiu Comú, i la Llei Reguladora de la Jurisdicció Contenciosa Administrativa, es podrà interposar un dels següents recursos:
  
a) Amb caràcter potestatiu, recurs de reposició davant el mateix òrgan que va dictar l'acte recorregut, en el termini d'un mes, a comptar des del dia següent al de la publicació en el Diari Oficial de la Generalitat Valenciana.
  
Si transcorre un mes des del dia següent al de la interposició del recurs de reposició sense que este haja sigut resolt, es podrà entendre que ha sigut desestimat i interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
b) Recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des del dia següent al de la publicació en el Diari Oficial de la Generalitat Valenciana.
  
Tot això sense perjuí que puga exercir qualsevol altre recurs o acció que estime procedent.